Net toe dit lyk of die Stormers in Stephan de Wit ’n spesialis-baljagter gevind het, het die beseringspook weer toegeslaan.
De Wit (25) het Woensdag op Twitter aangekondig dat hy ’n enkelbreuk opgedoen het, wat straks kan beteken dat hy vir ’n geruime tyd nie vir die Stormers in vanjaar se Superrugby-reeks beskikbaar sal wees nie.
Verlede week, met die aankondiging van sy aanwinste vir dié seisoen, het die Westelike Provinsie se direkteur van rugby, Gert Smal, De Wit se lof besing.